**Üks võimalik läbilõige eetikaalastest teemadest**

*Siin on valik väidetest, mille üle üle eetikas arutletakse. Neid lugedes võid mõelda, millega nõustud, millega mitte. Kust jooksevad õige ja väära piirid?Sinu jaoks? Meie ühiskonna jaoks?*

*Eetika üks põhiküsimusi on: kes otsustab, mis on õige ja mis väär?*

1. Eesti Vabariigis peaks nudism olema lubatud (sh avalikes ruumides).
2. Homoseksuaalide abielude sõlmimine õõnestab ühiskondlikku moraali.
3. Igal elusolendil on õigus elule.
4. Loomadega võib teaduse huvides eksperimenteerida.
5. Eestis peaksid olema lubatud inimeste abielud (riiklikult) mistahes elusolenditega.
6. Müüksin ilma kõhklusteta alaealistele alkoholivaba õlut.
7. Amstrong pole seetõttu teab mis suur antikangelane, sest *fair play* on üksnes sõnakõlks.
8. Abielurikkumist tuleks karistada riiklikult.
9. Tapmine on enesekaitse eesmärgil lubatud.
10. Patsifism on alati voorus.
11. Plagieerimise eest ei tohiks koolis kedagi karistada.
12. Õpetajal võib olla romantiline suhe täisealise abituriendiga.
13. Igal professioonil peaks olema eetikakoodeks, millest lähtuda.
14. Kunsti nimel olen valmis oma keha paljastama.
15. Ärimaailmas peaks kehtima põhimõte *eesmärk pühendab abinõu*.
16. Kui oleksin sportlane, siis kasutaksin edu nimel keelatud aineid.
17. Tunnen süüd, kui astun putukale peale või murran metsas olles tahtmatult mõne oksa.
18. Olen nõus korraliku kopika eest müüma oma kirjatöid teistele õpilastele teades, et neid esitatakse „uuele ringile“.
19. Looduskatastroofi korral tuleb esmalt päästa inimesed, kes on ühiskonna arengusse rohkem panustanud.
20. Olen valmis korraliku raha eest müüma oma neeru.
21. Geneetilise hälbega loodetel ei ole õigust elule.
22. Pärnu Ühisgümnaasiumis peaks kommertsreklaam olema keelustatud.
23. Lapsi ja noori võib äärmise vajaduse korral füüsiliselt karistada (koolis).
24. Laste koolikohustuse mittetäitmise korral tuleb lapsevanematele määrata kohustuslikus korras ÜKT.
25. Erootikatelefonide reklaamid peaksid olema täielikult keelustatud.
26. Õpilane, kes näeb õpetajat ametiseisundit kuritarvitamas (altkäemaks), peab toimunust kohe direktorit teavitama.
27. Koolijuht peaks olema apoliitiline.
28. Plagiaadi kahtluse korral võib õpetaja selguse huvides häkkida kahtlustatava õpilase koduarvutisse.
29. Eestis peaks kehtima paksumaks, st maksu laekumist riigile tervetelt ülekaalulistelt.
30. See, kuidas inimene suhtub oma koduloomadesse (annab jalaga vms), näitab olulisel määral tema eetilisust.
31. Kui vähegi võimalik, on teadlase kohus kindlustada, et tema uurimistöö tulemusi kasutatakse ühiskonna ja keskkonna huvides.
32. Kloon on vähemväärtuslik inimene kui „originaal“.

Neid teemasid saab kategoriseerida mitmete eetika harude alla:

1. Ärieetika
2. Õpetaja-eetika
3. Seksuaaleetika
4. Spordieetika
5. Meditsiinieetika
6. Sõja eetika
7. Kutse-eetika
8. Teaduseetika
9. Keskkonnaeetika
10. Kunstieetika

Näiteks 12. väide on seotud õpetaja-eetikaga, 14. kunstieetikaga, 15. ärieetikaga jne.